 Tan iyo maalintii la aasaasay Sanduuqa Horumarinta Qaranka Somaliland ee SDF waxaa isasoo tarayay qaylo dhaan xoogleh oo ka soo yeedhaysa bulshada gaar ahaan qaabka sanduuqaasi ay dawladu umaamushay,waxaana si weyn looga biyo diidsanaa Maamulka iyo shaqaale hoosaadka Sanduuqaasi oo ah shabakad isku xidhan oo si gaar ah isku shaqaalaysiiyay,waana goobaha u baahan in Xukuumaddda Cusubi Toosh ku ifiso islamarkaana ay wax badan ka ogaato qaabka loo maamulay sanduuqaasi iyo mashaariica uu fuliyo iyo waliba Xisaab xidhkooda. 